OpenLLM-France/wikimedia huggingface dataset:
# Cubilar

El Cubilar és un riu d'Extremadura, tributari del Gargáligas, a la conca hidrogràfica del Guadiana. Neix al sud de la localitat de Cañamero, al sud-est de la província de Càceres. El seu curs decorre proper al del riu Ruecas, situat a la seva dreta, motiu pel qual els seus principals tributaris hi aflueixen pel marge esquerre. Entre aquests destaquen el barranc de Valdepuerca, el rierol de Piedrabuena, el rierol Romero i el del Pescado. El cabal d'aquest riu pateix un fort estiatge durant l'estiu.
El riu Cubilar travessa la Zona d'especial protecció per a les aus Vegas del Ruecas, Cubilar y Moheda Alta, pertanyent a la xarxa Natura 2000 i situada a cavall dels termes municipals de Logrosán i Navalvillar de Pela.
Al seu pas pel terme municipal de Logrosán existeix una presa, coneguda com a presa de Cubilar. S'uneix al riu Gargáligas prop de Navalvillar de Pela.

## Referències

* ↑ Escobar, Dionisio; Mayoral, Esther; Pastor, Andrea; Ruiz, Francisco. Temario pruebas de acceso a ciclos formativos de grado medio. Ámbito social. Geografía e Historia (en castellà). Ediciones Paraninfo, 2014, p. 258. ISBN 9788428341561 [Consulta: 1r maig 2020].
* ↑ Duque Espino, David M.; Pavón Soldevila, Ignacio; Rodríguez Díaz, Alonso. «Capítulo 1. Localización y contexto paleobiogeográfico». A: La explotación tartésica del estaño en San Cristóbal de Logrosán (Cáceres, España) (en castellà), 2019, p. 4 (BAR International Series 2944). ISBN 978 1 4073 5634 1 [Consulta: 1r maig 2020].
* ↑ Documento de evaluación inicial. Plan de Zona 08. Vegas Altas del Guadiana (en castellà). Dirección General de Desarrollo Rural, 2012, p. 21-22 [Consulta: 1r maig 2020].
* ↑ Morcillo, Mª Ángeles «La provincia de Badajoz cuenta con unas 500.000 hectáreas de zona ZEPA» (en castellà). Diario HOY de Extremadura [Badajoz], 11-08-2007 [Consulta: 1r maig 2020].
* ↑ «Nota extracto para la información pública de las obras comprendidas en el «Proyecto de implantación del plan de emergencia de la presa de Cubilar. (CC/Logrosán)», y sus bienes y propietarios afectados» (en castellà). Boletín Oficial de Cáceres [Cáceres], 16-06-2010 [Consulta: 1r maig 2020].
* ↑ Sánchez, Javier; Armero, A.J. «Estabilizado el fuego en Logrosán» (en castellà). Diario HOY de Extremadura, 11-08-2015 [Consulta: 1r maig 2020].
* ↑ Madoz Ibáñez, Pascual. Diccionario geográfico-estadístico-histórico de España y sus posesiones de Ultramar. Vol. X. Madrid: Establecimiento tipográfico de P. Madoz y L. Sagasti, 1847, p. 356 [Consulta: 2 maig 2020].
# Penyeta del Moro (Cullera)

* No s'ha de confondre amb Penyeta del Moro (Sueca).
La Penyeta del Moro, a la costa de Cullera, és un diminut penyal d'1 metre d'ample i 5 de llarg a la mar Mediterrània, aproximadament a 1 km de la platja de Sant Antoni, d'alt interés ecològic. Mai no ha estat considerada una illa, sinó més aviat un conjunt de roques naturals sobre les quals hi ha un petit far, d'uns 3 metres d'alçària, col·locat a principis del segle xx, ja que la penyeta suposa un obstacle per al trànsit de vaixells enfront de les costes de Cullera. Es poden observar algues marrons, verdes i de vegades roges. No hi creix vegetació terrestre. Quant a fauna, les roques són un lloc ideal per a l'aflorament de pòlips, clòtxines, pagellides, nefròpids i alguna petita morena. Als voltants, predominen meduses de moltes classes, sardines, llises i ocasionalment alguna barracuda.

## Referències

* ↑ «La Peñeta del Moro de Cullera» (en castellà). Buceo.
* ↑ «Costes abandona la Penyeta del Moro». Levante-EMV.
* ↑ «Cullera | enciclopèdia.cat». [Consulta: 28 desembre 2017].
* ↑ «Cullera bonita: rutas ecoturísticas y miradores» (en castellà). Agroambient.gva.es. [Consulta: desembre 2017].
* ↑ Editor, News «Cullera estudia la creación de una reserva marina y arqueológica en la bahía :: elperiodic.com». elperiodic.

## Enllaços externs

* Vídeo de La Penyeta del Moro a Cullera
# Capitola

Capitola és una població dels Estats Units a l'estat de Califòrnia. Segons el cens del 2000 tenia 10.033 habitants.

## Demografia

Segons el cens del 2000, Capitola tenia 10.033 habitants, 4.692 habitatges, i 2.280 famílies. La densitat de població era de 2.406,1 habitants per km².
Dels 4.692 habitatges en un 22,6% hi vivien nens de menys de 18 anys, en un 33,1% hi vivien parelles casades, en un 11,1% dones solteres, i en un 51,4% no eren unitats familiars. En el 37% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,79.
Per edats la població es repartia de la següent manera: un 18,4% tenia menys de 18 anys, un 9,3% entre 18 i 24, un 32,8% entre 25 i 44, un 25,3% de 45 a 60 i un 14,2% 65 anys o més.
L'edat mediana era de 38 anys. Per cada 100 dones de 18 o més anys hi havia 87 homes.
La renda mediana per habitatge era de 46.048 $ i la renda mediana per família de 59.473 $. Els homes tenien una renda mediana de 47.879 $ mentre que les dones 35.444 $. La renda per capita de la població era de 27.609 $. Entorn del 2% de les famílies i el 7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Capitola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Capitola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Vall de la Lluna (Sardenya)

Il Valle della Luna o Cala Grande és una petita vall, d'uns 500 m de longitud, situada a l'oest del promontori de Capo Testa, al municipi de Santa Teresa Gallura (Sardenya, Itàlia). Aquesta vall rocosa es coneix com a "Vall de la Lluna", ja que és el nom donat a aquest lloc als anys 60 per una comunitat hippy. No s'ha de confondre amb la vall de la Lluna, dita també piana dels Grans Sassi, situada al territori de Aggius.

## Característiques

Es caracteritza per la presència en ambdós costats de la vall de roques granítiques de formes inusuals que, encara que no molt diferents de les que es troben en la resta del promontori, formen una vall recta que s'estén fins al mar. La part alta de la vall es caracteritza per una enorme roca de granit dividida en dues a causa de l'època romana, quan aquesta zona va ser objecte d'extracció de pedra. Aquesta combinació de roques, recorda la superfície de la lluna, d'aquí la popularització del nom. També s'hi troba una fonat d'aigua dolça i la vegetació és la típica de Capo Testa on hi preval arbocer, murtra i bruc.

## Referències

* ↑ Lisai, Gianmichele. 101 cose da fare in Sardegna almeno una volta nella vita (en italià). Roma: Newton Compton Editori, 2014. ISBN 9788854166745 [Consulta: 14 març 2017].
* ↑ Omidvar, Mithra. Sardinia: the finest valley and mountain walks (en anglès). 2., fully revised ed.. Múnic: Bergverlag Rother, 2000. ISBN 9783763348008 [Consulta: 14 març 2017].
* ↑ «Spiagge e Itinerari Cala Grande - Valle della Luna - Santa Teresa Gallura» (en italià). [Consulta: 14 març 2017].

## Enllaços externs

* Vall de la Lluna - Cala Gran sobre Marein.it
# Eleccions generals d'Irlanda del Nord de 1973

Les eleccions generals d'Irlanda del Nord de 1973 es van celebrar el 28 de juny de 1973 per a una nova Assemblea d'Irlanda del Nord després d'una reforma constitucional. Mercè els acords de Sunningdale s'acordà un govern de coalició entre unionistes, el partit de l'aliança i els socialdemòcrates catòlics, presidit per Brian Faulkner, per a l'1 de febrer de 1974. Tanmateix, els unionistes contraris a l'acord formaren el Comitè de Vaga dels Treballadors Unionistes, i el govern va caure el maig de 1974.

## Resultats

| Partit | Líder | Vot popular | % | Escons |
| Partit Unionista (pro-assemblea) | Brian Faulkner | 182.696 | 25,3% | 24 |
| SDLP | Gerry Fitt | 159.773 | 22,1% | 19 |
| Partit Democràtic Unionista | Ian Paisley | 78.228 | 10,8% | 8 |
| Partit Unionista (anti-assemblea) | Harry West | 76.094 | 10,7% | 7 |
| Vanguard | William Craig | 75.709 | 11,5% | 7 |
| Aliança | Oliver Napier | 66.541 | 9,6% | 8 |
| Laboristes | David Bleakey | 45.113 | 8,1% | 2 |
| WBLC | John Laird | 16.869 | 2,3% | 3 |
| Unionista independent | Anne Dickson | 13.775 | 1,9% | 1 |
| Clubs Republicans | Tomás Mac Giolla | 13.064 | 1,0% | |
| Nacionalistes | Eddie MacAteer | 6.270 | 0,9% | |
| Independent | | 4.091 | 0,6% | |
| Lleialista independent | | 2.752 | 0,4% | |
| Independents pro-Paper Blanc | | 2.008 | 0,3% | |
| Nacionalista independent | | 2.000 | 0,3% | |
| Partit Republicà Laborista | Paddy Kennedy | 1.750 | 0,2% | |
| Liberals | Albert McElroy | 811 | 0,1% | |
| National Front | John Tyndall | 591 | 0,1% | |
| Lleialistes Consticionals de l'Ulster | | 202 | 0,1% | |
| Lleialista independent | | 189 | 0,1% | |
| Comunistes | Michael O'Riordan | 123 | 0,01% | |

## Referències

* (anglès) Resultats electorals al Parlament del Nord d'Irlanda Arxivat 2017-11-16 a Wayback Machine.
* Resultat de les eleccions de 1973
# Leptodactylus rhodostima

Leptodactylus rhodostima és una espècie de granota que viu al Perú.

## Referències

* Angulo, A., Monteza, J.I. & Heyer, R. 2004. Leptodactylus rhodostima. Llista Vermella d'Espècies Amenaçades de la UICN 2006. Consulta: 16 de gener de 2008.
# Cubillas de Cerrato

Cubillas de Cerrato és un municipi de la província de Palència a la comunitat autònoma de Castella i Lleó (Espanya). Limita amb Valoria la Buena (Valladolid) i Población de Cerrato (Palència).

## Demografia

Evolució demogràfica :
| 1991 | 1996 | 2001 | 2004 |
| 130 | 111 | 78 | 77 |
# Capitoli Nacional Creek

El Capitoli Nacional Creek, també coneguda com a Casa del Consell Creek, és un edifici al centre d'Okmulgee (Oklahoma). Era el capitoli de la Nació Muscogee (Creek) de 1878 a 1907, quan Oklahoma esdevingué un estat. En 1919 el Departament de l'Interior dels Estats Units va vendre l'edifici a la ciutat d'Okmulgee.
Fou declarat Fita Històrica Nacional en 1961.4 de juliol de 1961
L'edifici allotja actualment el Museu de la Casa del Consell Creek amb artefactes i exhibicions sobre la història dels pobles Muscogee (Creek) i de les arts i artesanies natives americanes. Des de 2006 els Muscogee (Creek) havia expressat el seu interès en la compra de l'edifici. L'agost de 2010 la ciutat d'Okmulgee accedí a vendre l'edifici a la tribu per 3.2 milions de dòlars; la venda es va completar i la propietat fou transferida al novembre de 2010.

## Referències

* 1 2 Clifton Adcock, "Creeks ask to buy Council House: The U.S. sold it out from under them to the city of Okmulgee in 1919. It's now a museum.", Tulsa World, March 18, 2010.
* ↑ «Creek National Capitol». National Historic Landmark summary listing. National Park Service. Arxivat de l'original el 2009-12-14. [Consulta: 4 gener 2008].
* ↑ Francine Weiss. PDF. National Park Service, November, 1975. and PDF
* ↑ Sara Plummer, "Tribe regains historic Council House", Tulsa World, November 15, 2010.

## Enllaços externs

* Capitoli Nacional Creek: info i gotos a TravelOK.com
* Capitoli Nacional Creek Arxivat 2014-08-26 a Wayback Machine. al web de la ciutat d'Okmulgee
# Tàngara de coroneta negra

La tàngara de coroneta negra (Kleinothraupis atropileus) és un ocell de la família dels tràupids (Thraupidae).

## Hàbitat i distribució

Habita la selva pluvial, vegetació secundària i bambú dels Andes, a Colòmbia, sud-oest de Veneçuela, Equador i l'est del Perú.

## Referències

* ↑ «Tàngara de coroneta negra». Cercaterm. TERMCAT, Centre de Terminologia. Rev. 20/10/2022(català)
# El harrif

El harrif (àrab: الحرِّيف, Al-ḥarrīf) és una pel·lícula dramàtica egípcia de 1983 dirigida per Mohamed Khan. Va ser inscrita al 13è Festival Internacional de Cinema de Moscou.

## Sinopsi

Fares és un futbolista que té molts problemes degut a la seva indisciplina a la feina i al seu divorci.

## Repartiment

* Adel Emam - Fares
* Fardous Abdel Hamid - Dalal
* Nagah El-Mogui - Rizk
* Salah Nazmi
* Hamdi Al Wazir
* Abdalla Mahmoud - Mokhtar

## Referències

* ↑ «13th Moscow International Film Festival (1983)». MIFF. Arxivat de l'original el 7 novembre 2013. [Consulta: 6 febrer 2013].
# Khamixki

Khamixki - Хамышки (rus) - és un poble de la República d'Adiguèsia, a Rússia. Es troba a la vora del riu Bélaia, afluent del Kuban, a 46 km al sud de Tulski i a 57 km al sud de Maikop.
Pertany al municipi de Dàkhovskaia.
# Benno Wiss

Benno Wiss (Dietwil, districte de Muri, 13 de juliol de 1962) va ser un ciclista suís, que fou professional entre 1984 i 1986. Del seu palmarès destaca la medalla de plata als Jocs Olímpics de Los Angeles de 1984 i el Gran Premi de Lugano.

## Palmarès

* 1982
** Vencedor d'una etapa al Circuit Franco-Belga
* 1983
** 1r al Circuit Franco-Belga i vencedor d'una etapa
** 1r al Stausee Rundfahrt
* 1984
** Medalla de plata als Jocs Olímpics de Los Angeles an la prova contrarellotge per equips (amb Richard Trinkler, Laurent Vial i Alfred Achermann)
** 1r al Gran Premi de Lugano
** 1r al Circuit Franco-Belga i vencedor d'una etapa
** 1r al Giro del Mendrisiotto
** 1r al Stausee Rundfahrt
** Vencedor de 2 etapes al Tour de l'Avenir
* 1985
** Vencedor d'una etapa a la Volta a Dinamarca
** Vencedor d'una etapa al Tour de l'Avenir

### Resultats al Giro d'Itàlia

* 1985. 85è de la classificació general

## Enllaços externs

* Fitxa sitiodeciclismo.net
* Fitxa museociclismo.it
* Fitxa cyclebase.nl
# Ferndale (Washington)

Ferndale és una població dels Estats Units a l'estat de Washington. Segons el cens del 2000 tenia 8.758 habitants.

## Demografia

Segons el cens del 2000, Ferndale tenia 8.758 habitants, 3.147 habitatges, i 2.303 famílies. La densitat de població era de 543,6 habitants per km².
Dels 3.147 habitatges en un 42,2% hi vivien nens de menys de 18 anys, en un 55,3% hi vivien parelles casades, en un 13,3% dones solteres, i en un 26,8% no eren unitats familiars. En el 21,6% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,25.
Per edats la població es repartia de la següent manera: un 32,5% tenia menys de 18 anys, un 8,2% entre 18 i 24, un 30,4% entre 25 i 44, un 19,4% de 45 a 60 i un 9,5% 65 anys o més.
L'edat mediana era de 32 anys. Per cada 100 dones de 18 o més anys hi havia 92,4 homes.
La renda mediana per habitatge era de 36.375 $ i la renda mediana per família de 44.626 $. Els homes tenien una renda mediana de 34.658 $ mentre que les dones 25.851 $. La renda per capita de la població era de 15.982 $. Aproximadament el 10,4% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ferndale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Ferndale». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Cubillas de Santa Marta

Cubillas de Santa Marta és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 265 | 265 | 278 | 292 |
# Penza

Penza (en rus Пенза) és una ciutat de Rússia, capital de l'óblast de Penza al districte federal del Volga. Està a la vora del riu Surà a 625 km al sud-est de Moscou. Té un aeroport.

## Història

Penza va ser fundada el 1663 com a lloc fronterer del sud de Rússia. La ciutat rep el nom del riu on originàriament va ser construïda. En un principi les cases eren de fusta i no tenia pla d'urbanització. A partir del segle xviii va esdevenir un important centre de comerç. Les primeres cases de pedra es van fer després del 1801.
El 1918, Lenin va enviar un telegrama als comunistes de la zona de Penza animant a la insurrecció i la revolució violenta.
Durant el comunisme soviètic Penza es va industrialitzar i entre 1959 i 1964 es va fer l'ordinador Ural.

## Clima

Té un clima continental amb temperatures mitjanes mensuals de -9,8 °C al gener i +19,2 °C al juliol. La pluviometria anual és de 563 litres amb el màxim de pluja a l'estiu.

## Fills il·lustres

* Nikolai Ilminski (1822–1891), lingüista i pedagog rus
* Vsévolod Meierhold (1874–1940), director teatral, actor i teòric rus
* Vsèvolod Pudovkin (1893–1953), director de cinema de la Unió Soviètica
* Aleksandr Samokutiàiev (1970), cosmonauta rus
* Iúlia Pakhàlina (1977), saltadora russa, guanyadora de cinc medalles olímpiques
* Dmitri Kókarev (1982), jugador d'escacs rus
* Natàlia Lavrova (1984–2010), gimnasta rítmica russa, guanyadora de dues medalles olímpiques

## Referències

* ↑ http://www.loc.gov/exhibits/archives/ad2kulak.html
* ↑ Lenin Collected Works, Progress Publishers, 1971, Moscow, Volume 36, page 489. "Telegram to Yevgenia Bosch"
* ↑ "An exchange of letters on the BBC documentary Lenin's Secret Files"
* ↑ Telegram to the Penza Gubernia Executive Committee of the Soviets in J. Brooks and G. Chernyavskiy's, p.77, Lenin and the Making of the Soviet State: A Brief History with Documents (2007). Bedford/St Martin's: Boston and New York: p.77
* ↑ Translation of 'hanging order' by Robert Service, p. 365, Lenin a Biography (2000). London: Macmillan

## Enllaços externs

* [ Penza - Lloc web oficial] (rus)
* News agency PenzaNews (rus)
* Penza Foreign Direct Investment Guide (rus)(anglès)
# Mare de Déu del Roser de Castellfollit de Boix

La Mare de Déu del Roser de Castellfollit de Boix és una església del municipi de Castellfollit del Boix (Bages) inclosa en l'Inventari del Patrimoni Arquitectònic de Catalunya.

## Descripció

És una petita capella d'una sola nau i d'estructura rectangular, amb una sagristia adossada al cantó de tramuntana, més baixa que la resta de la construcció. En el seu interior hi ha un cor i un ull de bou situat en el mur de migdia, únic punt de llum del recinte.
La teulada és a doble vessant i presenta una accentuada barbacana que envolta tot l'edifici. La porta és obrada amb carreus de diferent mida, d'estructura rectangular, amb un arc escarser a la part superior. En una de les dovelles hi ha gravada la data de 1784 que pot ser la de la seva construcció. L'aparell és molt irregular amb abundants restes d'arrebossat. Els carreus de les cantonades són més grans i de factura regular. El seu estat de conservació és força dolent. Actualment serveix de malendreços i de magatzem.

## Història

En una dovella de la porta hi ha gravada la data de 1784, que pot ser la data de construcció de la capella. Segons informació de l'amo de Can Prat la capella fou cremada i malmesa durant la guerra del 36-39. Per altra part, en l'incendií del 1986 el foc arriba fins al mas i cremà la porta de la capella.

## Referències

* 1 2 3 4 «Mare de Déu del Roser de Castellfollit de Boix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 desembre 2015].
# Union

«Union» té aquests significats:
* Toponímia:
** Union (Alabama)
** Union (Carolina del Sud)
** Union (Connecticut)
** Union (Illinois)
** Union (Iowa)
** Union (Kentucky)
** Union (Maine)
** Union (Mississipi)
** Union (Missouri)
** Union (Nebraska)
** Union (Ohio)
** Union (Oregon)
** Union (Virgínia de l'Oest)
** Comtat de Union, diversos indrets
* Altres:
** Union (disc), disc de la banda Yes
# El hijo de la novia

El hijo de la novia és una pel·lícula argentina dirigida per Juan José Campanella i estrenada l'any 2001.

## Argument

Rafael Belverede està insatisfet amb la vida que porta. Sembla incapaç de comunicar-se amb ningú ni amb res: mai no té temps. El seu consol consisteix a encendre el televisor i empassar-se els episodis antics de sèries de televisió. El seu únic afany és el restaurant que va muntar el seu pare. Rafael que porta molt de temps divorciat, no va tenir temps de veure créixer la seva filla Vicky. No surt amb amics i es resisteix a assumir qualsevol compromís a llarg termini amb la seva nòvia actual. A això cal afegir que fa un any que no va a visitar la seva mare que pateix alzheimer i està internada en un geriàtric. Rafael només vol que el deixin en pau, però una sèrie d'esdeveniments inesperats l'obligaran a reconsiderar la seva situació. Tindrà en compte la possibilitat de vendre el restaurant familiar, es retrobarà amb un vell amic de la infància, Juan Carlos, que, tot i carregar amb una tragèdia personal, l'ajudarà d'una manera molt particular a reconstruir el seu passat i a recuperar el seu present. I en el camí, oferirà suport al seu pare per complir el vell somni de la seva mare: casar-se per l'Església.

## Repartiment

* Ricardo Darín: Rafael Belvedere
* Héctor Alterio: Nino Belvedere
* Norma Aleandro: Norma Belvedere
* Eduardo Blanco: Juan Carlos
* Natalia Verbeke: Nati
* Gimena Nóbile: Vicki
* David Masajnik: Nacho
* Claudia Fontán: Sandra
* Atilio Pozzobon: Francesco
* Salo Pasik: Daniel
* Humberto Serrano: Padre Mario
* Fabián Arenillas: Sciacalli
* Mónica Cabrera: Carmen
* Giorgio Bellora: Marchiolli
* Mónica Virgilito: Infermera hospital
* Adrián Suar: Dodi
* Juan José Campanella: Metge
* Alfredo Alcón: Ell mateix

## Premis

* 2001:Nominada a l'Oscar a la millor pel·lícula de parla no anglesa.

## Referències

* ↑ «El hijo de la novia». 20 minutos.
# Kamimuria atrocephala

Kamimuria atrocephala és una espècie d'insecte pertanyent a la família dels pèrlids que es troba a Àsia: Indoxina.

## Referències

* ↑ uBio (anglès)
* ↑ Sivec & Stark, 2008. Illiesia 4(12):113.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.

## Enllaços externs

* Encyclopedia of Life (anglès)
# Barbus barnardi

Barbus barnardi és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a l'Àfrica Austral.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pesena de las Minas

Pesena de las Minas (en francès Pézènes-les-Mines) és un municipi occità del LLenguadoc, situat al departament de l'Erau, a la regió de [[Occitània]].

## Referències

* ↑ Topònims occitans de l'Erau